Document ID: 31993D0435

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1993 που τροποποιεί την απόφαση 79/542/ΕΟΚ του Συμβουλίου περί καταρτίσεως πίνακα τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους, ιπποειδών, αιγοπροβάτων, νωπών κρεάτων και προϊόντων με βάση το κρέας
(93/435/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων υγειονομικού ελέγχου κατά την εισαγωγή ζώων του βοείου είδους, νωπών κρεάτων και προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό του Συμβουλίου (ΕΟΚ) αριθ. 1601/92 (2), και ιδίως το άρθρο 3,
Εκτιμώντας:
ότι, με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 93/344/ΕΟΚ της Επιτροπής (4), καταρτίστηκε κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους, ιπποειδών, αιγοπροβάτων, νωπών κρεάτων και προϊόντων κρέατος-
ότι πρέπει να ληφθούν υπόψη τα πολιτικά γεγονότα που συνέβησαν στην πρώην Τσεχοσλοβακία-
ότι το άρθρο 1 της οδηγίας 72/462/ΕΟΚ εφαρμόζεται στις εισαγωγές νωπών κρεάτων κατοικιδίων βοοειδών, συμπεριλαμβανομένων των ειδών Bubalus bubalis και Bison bison-
ότι ο Καναδάς επιθυμεί να εξαγάγει στην Κοινότητα νωπά κρέατα που προέρχονται από ζώα του είδους Bison-bison- ότι, γι' αυτό το σκοπό, οι αρχές της εν λόγω χώρας συμπεριέλαβαν τον έλεγχο κρεάτων αυτού του είδους στο σχέδιό τους για τον έλεγχο των καταλοίπων στα νωπά κρέατα που εξάγονται στην Κοινότητα, θεωρώντας ότι τα αποτελέσματα της τελευταίας αποστολής στην Βραζιλία, σε ότι αφορά την έρευνα των καταλοίπων στο φρέσκο κρέας, είναι θετικά και είναι κατά συνέπεια δυνατό να επιτρέπεται να συνεχιστούν οι εισαγωγές φρέσκων κρεάτων και προϊόντων με βάση το κρέας με προέλευση αυτής της χώρας-
ότι, εξάλλου, οι αρχές της Τσεχίας, της Σλοβακίας, της Σλοβενίας και της Κροατίας διαβίβασαν σχέδια αναζήτησης καταλοίπων στα ζώντα ζώα και τα νωπά κρέατα που εξάγονται στην Κοινότητα-
ότι, έχουν ληφθεί ορισμένες εγγυήσεις από τις αρμόδιες αρχές της Εσθονίας και της Λευκορωσίας και ότι είναι ενδεδειγμένο, σαν πρώτο βήμα, να προστεθούν η Εσθονία και η Λευκορωσία στον πίνακα, όσον αφορά την εισαγωγή ιπποειδών στην Κοινότητα-
ότι, τέλος, όσον αφορά τις εισαγωγές προϊόντων με βάση το κρέας, πρέπει να αρθούν ορισμένες αμφιβολίες για να ενισχυθεί η διαφάνεια της απόφασης-
ότι, συνεπώς, η απόφαση 79/542/ΕΟΚ της Επιτροπής πρέπει να τροποποιηθεί αναλόγως-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1993.

Labels: 17
5
0
3
6